Internacionalni sarajevski sajam knjiga izuzetno dobro posjećen, sutra dodjela nagrada i priznanja | BL!N Magazin\nevo koja su djela najtraženija\nInternacionalni sarajevski sajam knjiga izuzetno dobro posjećen, sutra dodjela nagrada i priznanja\nKultura 24.04.22, 17:37h\nSvečana ceremonija dodjele sajamskih nagrada i priznanja zakazana je za sutra/ponedjeljak u 12 sati\nI drugog dana vikenda 33. internacionalni sarajevski sajam knjiga i učila bio je izuzetno dobro posjećen.\nPrema riječima izlagača najtraženija djela na ovogodišnjem sajmu bila su: Otok nestalih stabala- Safak Elif, Noć kuge - Orhan Pamuk, Ako ti jave da sam pao - Dario Džamonja, Grebo - kratka biografija - Boro Kontić i Veriti-Colleen Hoover, te komplet od tri romana - Lovac na zmajeve, A planine odjeknuše i Hiljadu čudesnih sunaca - Khaled Hosseini.\nMeđu najtraženijim djelima su i enciklopedija-Hiljadu zašto-hiljadu zato, enciklopedija-Crtanje i slikanje, Volgina djeca-Guzel Jahina, Putuj sa mnom na zapad da upoznaš Istok - Amina Salkić, Filip u ormarima - Šimo Ešić i brojna druga…\nOrganizatori podsjećaju da već godinama tradicionalno izlagači najveće popuste daju upravo posljednjeg dana Sajma te pozivaju posjetioce da to sutra iskoriste i izaberu nešto za sebe.\nSvečana ceremonija dodjele sajamskih nagrada i priznanja zakazana je za sutra/ponedjeljak u 12 sati.\nTročlani žiri u sastavu - Sarina Bakić predsjednica, te članovi Lejla Alimanović i Boris Trapara izabrat će najbolje u 15 kategorija: Umjetnost i arhitektura, Uredništvo, Najbolje oblikovanje knjige, Ilustracija knjige, Najbolji izdavački poduhvat godine, Najbolja promocija djela na sajmu, Najbolji udžbenik za visoko obrazovanje.\nBit će dodjeljene nagrade i za nauku: društvene i prirodne nauke, najuspješniju prezentaciju biblioteke na štandu, što je jedna od novina, te najbolju bibliotekarku/bibliotekara.\nTu je i nagrada za najbolju prvu knjigu objavljenu kod izdavača učesnika na sajmu, izdanja novih medija, časopise iz književnosti, filozofije, sociologije i drugih humanističkih i društvenih nauka, očuvanje i valorizaciju književne baštine, te sistematsko objavljivanje svjetske književnosti.\nDodjelom nagrada 33. internacionalni sarajevski sajam knjiga i učila bit će zvanično završen, ali je za posjetioce i sutra otvoren do 19 sati, saopćio je PR-tim Sajma.


Novi kvalitetni med iz Hercegovina stiže na tržište – FENA-BIZ\nHome Poljoprivreda Novi kvalitetni med iz Hercegovina stiže na tržište\nSARAJEVO, 7. augusta (FENA) – Sweden/USAID FARMA II projekt je pomogao BKV Group d.o.o. iz Bileće da nabave opremu za proizvodnju i da razviju brend. BKV je sada spreman da lansira novi visokokvalitetan med pod markom Kozjak.


Gisele Bundchen na naslovnici Vogue Brasil za jun 2013.Fashionela\nHome » FASHION » COVERS » Gisele Bundchen na naslovnici Vogue Brasil za jun 2013.\nGisele Bundchen na naslovnici Vogue Brasil za jun 2013.\nPosted by: admin Tags: Gisele Bundchen, Jovana Golubic, Mario Testino, Vogue Brasil Posted date: June 6, 2013 | No comment\nJun 2013. Stiglo je leto, barem kalendarski. Odavno je vreme za letnje editorijale i naslovnice, koje će krasiti kupaći kostimi i lagane, lepršave haljinice. Vogue Brasil svakako nema mnogo dileme kad želi efektnu naslovnu stranu. Izbor nije težak kada vam je Gisele Bundchen zemljakinja.\nSamo dva meseca posle porođaja Gisele je stala ispred fotoaparata čuvenog Mario Testina. Magija, dobra genetika ili vežbanje? Šta je zaslužno za besprekornu liniju ne znamo, ali Testino je bio toliko oduševljen da je predložio da se junsko izdanje pretvori u Body Issue. Osim Gisele, možemo videti mnoge poznate sportiste i modele, kao i zvezdu devedesetih Pamelu Anderson.\nGisele je izjavila da je liniju zadržala i brzo vratila u normalu samo zahvaljujući pravilnoj ishrani i vežbama, dodajući da mnoge žene kad ostanu trudne misle da je to opravdanje i da mogu svoje telo da pretvore u kantu za otpatke.\nIzvor fotografija: wwtdd.com\nGisele Bündchen Returns to Missoni in the Brand’s Spring 2019 Ad Campaign\nThe Missoni Summer 2019 campaign is resplendent in the nocturnal lights of space, as the stars and planets transform into an ethereal background. Skies are as blue as a baroque theater, with close-up and extended views of galactic,...\nFollowing Versace's Spring 2018 runway show and its epic finale that reunited five original supermodels in a heartfelt tribute to Gianni Versace, the Italian fashion house continued with similar approach in its latest ad campaign....\n« Alicia Keys za Marie Claire UK Jun 2013\nAnja Rubik »


marže na hljeb Archives - mojusk.ba\nOznaka: marže na hljeb\nVlada Federacije BiH je, na današnjoj sjednici u Sarajevu, usvojila Informaciju o mjerama neposredne kontrole cijena iz nadležnosti kantona u Federaciji BiH. Vlada je preporučila nadležnim kantonalnim organima da, u roku od 15 dana, donesu odluke o visini maksimalnih marži u trgovini za sve vrste brašna, sve vrste hljeba, peciva i drugih pekarskih proizvoda od brašna žitarica, te pasterizirano, homogenizirano i sterilno mlijeko. Za ove proizvode preporučeno je određivanje maksimalne veleprodajne marže do osam posto na nabavnu cijenu i maksimalne maloprodajne marže do deset posto na nabavnu cijenu. Nadležni kantonalni…


Za ulaganja u infrastrukturu skoro tri miliona KM | 058.ba\nSRNA - Jovana Borovčanin - 31. jula 2018.\t058.ba\n„Na prošloj sjednici Skupštine opštine smo usvojili rebalans budžeta kroz koji smo planirali veliki broj novih projekata. Među najznačajnijim su uređenje pijace i parking mjesta, završetak saobraćajnice prema Andrićgradu i vodovoda Prelovo-Klašnik, zatim izgradnja kanalizacione mreže u naselju Okolišta i vodovodne mreže Bikavac prema naselju Šeganje, te početak gradnje dječijeg igrališta sa pomoćnim fudbalskim stadionom“, naglasio je Đurević.\n„Planirana su sredstva za nastavak izgradnje seoskih vodovoda, za nastavak sanacije fasada u užem centru grada, zamjena sjedišta u Domu kulture i nastavak postavljanja ulične rasvjete u mnogim dijelovima naše opštine“, rekao je Đurević.\n„Nakon završetka rekonstrukcije glavne ulice ostaje nam da predvidimo uređenje glavne ulice nabavku klupa, rasvjetnih tijela, kanti za smeće“, dodao je Đurević.\nOznake: Mladen Djurević


Hornsman Coyote najavljuje novi album | musicpocket\nHornsman Coyote najavljuje novi album\nNemanja Kojić, poznatiji kao Hornsman Coyote važi za najaktivnijih studijskih muzičara iz naše zemlje. Ovaj beogradski reggae/rock muzičar, frontmen legendarnog Eyesburna i jedan od najpriznatijih svetskih reggae trombonista, uskoro objavljuje svoj petnaesti solo album!\nNaime, pomenuti album nosi naziv “Breathing Fyah”. Ovo izdanje sadrži šest pesama, kao i šest dub mikseva koji su snimljeni u ,,Earth Works” studiju (Amsterdam). Album krasi analogna produkcija, po kojoj je Earth Works poznat i zbog koje su sa razlogom postali jedan od vodećih studija ovog muzičkog žanra u Evropi.\nMuzičari koji su svirali na albumu su veterani holandske, engleske, srpske i francuske reggae scene.\nHornsman Coyote (SRB), Bunnington judah (UK), Ras P (NL), Ben King (UK), Art-Man (FR), King Kooper (NL), UJ Maruanaya ( NL), Djurdjica Gajic (SRB), Natalija Gajic (SRB), Bobo Lekic (SRB), Monci Dog\nKako saznajemo iz Hornsman Coyote tabora, prvi singl za numeru ,,Feel The Land” će biti objavljen 17. novembra putem zvaničnog youtube kanala benda. Ova pesma je realizovana u saradnji sa bendom The High Notes, dok je spot sniman na Jamajci, Malti i Srbiji. Autor ovog spota je Đurđica Gajić.\nPratite zvaničnu Hornsman Coyote facebook stranicu za sve dodatne informacije o datumu izlaska albuma i predstojećim koncertnim aktivnostima.\nIzvor: Marko Todorović – PR


45 godina posle epidemije variole 1972. godine: Izložba i predavanje u Zaječaru | Radio Magnum 103 MHz\nHome / Ritam grada / 45 godina posle epidemije variole 1972. godine: Izložba i predavanje u Zaječaru\n45 godina posle epidemije variole 1972. godine: Izložba i predavanje u Zaječaru\nZavod za javno zdravlje „Timok“ u Zaječaru i Rajačka škola zdravlja obeležavaju veliki jubilej, povodom 45 godina posle epidemije variole na Kosovu 1972. godine.\nOvim povodom u Radul begovom konaku u Zaječaru 16. februara od 18 sati biće organizovana izložba i predavanje.\nDr Predrag Marušić govoriće o vakcini koja je pobedila ovu strašnu bolest, a dr Petar Paunović održaće predavanje na temu podsećanja na variolu na Kosovu 1972. godine.\nBorba protiv variole u Timočkoj krajini\nKada je sredinom marta probila sanitarni korodon oko Kosova, pojavivši se u Novom Pazaru, Čačku i Beogradu, nastupio je strah od neizlečive bolesti a država je donela odluku o vakcinisanju svog stanovništva na području Jugoslavije. Tako je započeto vakcinsanje stanovništva Timočke krajine.\nU svim aktivnostima vakcinacije protiv velikih boginja učestvovao je Zavod za zdravstvenu zaštitu „Timok“ iz Zaječara, osim na području kladovske opštine. Tamo je, silni direktor Medicinskog centra „Krajine“ i predsednik opštije Kladovo dr Sibin Ilić, sam preuzeo odgovornost za vakcinisanje stanovništva. Nešto zbog straha od neizlečive bolesti, nešto da bi pokazao koliko je moćan, postavio je straže kod Brze Palanke i kod Tekije, koje nisu nikog živog puštale na područje Kladovske opštine. Vakcinu je nabavio iz Rumunije i vakcinisao žitelje kladovske opštine.\nZavod za zdravstvenu zaštitu „Timok“ u Zaječaru postao je stručno metodološki centar i vakcinatorski punkt. U aktivnosti vakcinacije učestvovale su sve zdravstvene ustanove na području Timočke Krajine, osim Medicinskog centra „Krajina“ u Negotinu.\nPrema jednom izveštaju od 2. aprila 1972. godine na celom području Timočke Krajine vakcinisano je 205 413 lica, sa uspehom 75-80%. Vakcinisanje je nastavljeno i dalje. Do kraja kampanje vakcinacije, na području Timočke krajine ukupno je vakcinisano 248 000 lica (oko 74% od ukupnog broja), sa uspehom preko 86%.\nEpidemije zaraznih bolesti ne samo da prouzrokuju poremećaje u životu zajednice, već i skupo koštaju. Troškovi Zavoda za jednu tako obimnu preventivnu akciju bili su 427 073 dinara. A ukupni troškovi vakcinacije protiv velikih boginja na području Timočke Krajine bili su 1 843 236 dinara.


332\tObjavljeno 24 novembar 2020 Autor: Micro Mreza\n''Kosti'' su priča o dobru i zlu, o čovjekovoj patnji i teretima koje nosi, priča o podlosti, gadosti, ali i željama za promjenom, u tamnom vilajetu vremena u kojem živimo.\n''Kosti'' su priča o nama samima, oživljena na malim ekranima, a nakon emitovanja prve dvije epizode na RTS-u reakcije publike na priču su više nego pozitivne, upravo zbog mogućnosti poistovjećivanja sa borbama likova u iščašenoj stvarnosti.\n''I očekivali smo takve reakcije i u najmanju ruku se nadali, ali one su možda i prevazišle naša očekivanja. Svaka serija, svako djelo pripada nekom vremenu, pa tako i ovom, te je stoga važno da se o ovom vremenu, pa i o ovom prostoru, pričaju priče da bismo bolje razumjeli i vidjeli šta se dešava'', rekao je režiser Saša Hajduković za ''Glas Srpske''.\n''Svi smo sa nestrpljenjem očekivali da serija ugleda svetlost dana. Bili smo sigurni da smo uradili častan, pošten i sjajan posao i ostalo je još samo da serija doživi kontakt sa publikom. Reakcije su takve da smo ponosni i srećni, jer vidimo da je sve imalo smisla. Moj lik je takav da se publika veže za njega i da kod publike izaziva empatiju, ali veličina ove serije je pre svega u sjajnom odabiru glumaca i svi su maestralni'', naveo je Maksić.\nOsvrnuvši se na lik kojeg glumi Maksić je naglasio da je priča Koste Govoruše neka vrsta posvete, kako je rekao ''malom'' čovjeku.\n''Kako ja to vidim, to je i omaž, “malom” čoveku, neprimetnom heroju. Takvih ljudi je mnogo oko nas i uvek ih je bilo. Taj “mali” čovek je na svojim leđima izneo kroz istoriju najveće terete na svojim plećima. Nikad se tim ljudima nije odala iskrena pošta, niti su oni to tražili. Oni svoju patnju nose u sebi i sa njom se bore kako znaju i umeju. Društvo ih olako odbacuje, često ih označavajući “čudnim”. Mi smo svedoci ovog vremena i kao ljudi koji se bave umetnošću imamo jednu vrstu odgovornosti i obaveze da ostavimo trag i naš osvrt na to vreme. Ovo vreme je sve samo nije idealno. Ne smemo da ćutimo, zabijanje glave u pesak je pre svega greh, prema samom sebi, a onda prema takvim ljudima o čijim sudbinama mi govorimo. Gledajte seriju - verujte da je svaka epizoda sve uzbudljivija i ne bežite od emocija'', objasnio je Maksić.\n''Lik Ljilje je lik žene u nekim srednjim godinama. To je lik prilično usamljene osobe, koja će u ovoj priči Kosti (Govoruši) biti neka vrsta oslonca i podrške. Ljilja je svuda oko nas, svako od nas u svom naselju ima sigurno jednu Ljilju i takvi ljudi su dragocjeni da ih imamo u okruženju. Vrijeme u kojem živimo nije baš tako veselo i pozitivno pa nam ljudi poput nje olakšavaju život i uvijek nam je drago da sretnemo nekoga poput Ljilje. Nama je potrebna opomena, nas stalno treba opominjati pa možda se jednog dana dozovemo pameti'', rekla je Friganovićeva za ''Glas Srpske''.\nGlumac Zlatan Vidović, koji takođe glumi u ''Kostima'', istakao je da je zaista zadovoljan reakcijama i da smatra da je to ponos za sve koji su učestvovali u njenom stvaranju.\n''Ovakva serija je potrebna u svakom trenutku, bez obzira na društvene okolnosti, jer ona progovara jezikom istine i to onim sirovim i jedinim ispravnim, samo takvim jezikom možemo izaći iz mraka. “Kosti” su jedna društveno angažovana serija na više nivoa i zaista mi je velika čast i zadovoljstvo što sam bio dio ovakvog projekta'', objasnio je Vidović za ''Glas Srpske''.\nSerija ''Kosti'' nastala je kao zajednički projekat ''Bosonoga produkcije'' i Radio-televizije Srbija, a emitovanje epizoda je subotom i nedjeljom od 20 časova na prvom programu RTS-a.


Zaharova: Kijev je prešao sve crvene linije – Zelenski baca kamen razdora među narod\nUkrajinski predsednik Vladimir Zelenski umesto da ujedini zemlju i njen multinacionalni narod, baca kamen razdora na ljude, čime će dotući Ukrajinu, izjavila je... 05.08.2021, Sputnik Srbija\nTakođe je primetila da ukrajinske vlasti nekoliko godina guraju zemlju u EU i NATO.„Zašto onda sada Zelenski negoduje jer značajan deo te zemlje i naroda, shvatajući da ih niko nije pitao, ali su ih ipak spremili za prodaju, smatra da je moguće da sami odrede vektor i format kretanja?“, zapitala je ona.Kijev je sam orijentisao građane Ukrajine „na centrifugalan razvoj i prihvatljivost zavisnosti, a ne na jačanje suvereniteta, koncentraciju unutrašnje snage, konsolidaciju i objedinjavanje ljudi pod jednakim uslovima“.„Ako jedni mogu govoriti 'mi ćemo u NATO', onda drugi mogu govoriti šta god požele: ako hoće u ASEAN ili Ligu arapskih zemalja ili Afričku uniju. Tu igru je započela kijevska vlast. Ako Zelenski predlaže onima koji se osećaju kao Rusi da odu, onda treba biti pošten do kraja i predložiti isto onima koji se guraju u EU i NATO“, smatra portparolka.Ponavljajući tezu o borbi protiv mitske okupacije, Zelenski sve vodi ka stvarnoj predaji suvereniteta Ukrajine.„Članstvo u EU i NATO znači upravo to“, izjavila je ona.Podsetimo, predsednik Ukrajine Vladimir Zelenski izjavio je da Donbas „nikad neće biti ruska teritorija“, a onima koji vole Rusiju i žele da ova oblast uđe u njen sastav sugeriše da „traže za sebe mesto u Rusiji“.\nJoš uvek postoji lenjinov i brozov mauzolej kao i njihovi legati. Npr Ukrajina i Hrvatska.\nNe mogu da se naviknem na ovaj novi sistem poruka nisam zavrsio misao ovo je citat Zaharove koji bi mogao lepo da se primeni i na Srbiju Clanstvo u EU i NATO vodi gubitku suvereniteta mozemo da se pozdravimo sa Kosovom nasim narodom u CG i R Srpskoj.\nrusija, krim, marija zaharova, zelenski, donbas\n15:15 05.08.2021 (Osveženo: 16:59 06.08.2021)\nUkrajinski predsednik Vladimir Zelenski umesto da ujedini zemlju i njen multinacionalni narod, baca kamen razdora na ljude, čime će dotući Ukrajinu, izjavila je portparolka Ministarstva spoljnih poslova Rusije Marija Zaharova.\n„Pobedu na izborima su osigurali oni koje on sada izbacuje iz zemlje – građane koji govore na ruskom iz jugoistočne, južne i centralne Ukrajine. Umesto da ispuni svoje glavno obećanje o miru, predsednik pokušava da se reši svojih birača kao nepotrebnih svedoka obećanja koje nije ispunio. Za šta i kako da se drže autohtoni stanovnici, ako kijevski režim prodaje tu zemlju strancima?“, napisala je portparolka na Telegramu.\n5 Avgust, 10:50\n„Zašto onda sada Zelenski negoduje jer značajan deo te zemlje i naroda, shvatajući da ih niko nije pitao, ali su ih ipak spremili za prodaju, smatra da je moguće da sami odrede vektor i format kretanja?“, zapitala je ona.\nKijev je sam orijentisao građane Ukrajine „na centrifugalan razvoj i prihvatljivost zavisnosti, a ne na jačanje suvereniteta, koncentraciju unutrašnje snage, konsolidaciju i objedinjavanje ljudi pod jednakim uslovima“.\n„Ako jedni mogu govoriti 'mi ćemo u NATO', onda drugi mogu govoriti šta god požele: ako hoće u ASEAN ili Ligu arapskih zemalja ili Afričku uniju. Tu igru je započela kijevska vlast. Ako Zelenski predlaže onima koji se osećaju kao Rusi da odu, onda treba biti pošten do kraja i predložiti isto onima koji se guraju u EU i NATO“, smatra portparolka.\nPredsednik ruske Dume podsetio Zelenskog na blokadu Krima: To nije ljubav, već genocid\n3 Avgust, 20:30\n„Članstvo u EU i NATO znači upravo to“, izjavila je ona.\n„Kijev je prešao sve crvene linije koje dele nacionalnu politiku od nacionalizma. Kraj će biti tužan. Istorija bi trebalo da uči, u suprotnom se ponavlja“, poručila je ona.\nPodsetimo, predsednik Ukrajine Vladimir Zelenski izjavio je da Donbas „nikad neće biti ruska teritorija“, a onima koji vole Rusiju i žele da ova oblast uđe u njen sastav sugeriše da „traže za sebe mesto u Rusiji“.\n5 Avgust, 18:352\n5 Avgust, 20:192


DS: Pokret socijalista u Bačkoj Palanci primorava građane da se učlane | Autonomija\nDS: Pokret socijalista u Bačkoj Palanci primorava građane da se učlane\nNezaposleni u očaju potpisuju ugovor sa đavolom i sami sebe svrstavaju sa druge strane zakona\n“Ko želi posao, socijalnu pomoć, uplatu doprinosa, prvo mora da potpiše pristupnicu Pokretu socijalista i svi njegovi problemi biće rešeni. Za njih ne važi uredba o zabrani zapošljavanja u javnom sektoru”, naveo je DS u saopštenju za javnost.\nDS je ocenio da bi “bar pola” trenutnog saziva Skupštine opštine moglo da potpadne pod udar krivičnog dela “trgovina uticajem”.\n“Takođe i sve druge institucije kojima upravljaju kadrovi PS postale su poligon za trgovinu uticajem i to više niko ne krije, pogotovo nezaposleni koji u očaju potpisuju ugovor sa đavolom i sami sebe svrstavaju sa druge strane zakona”, navodi se u saopštenju.\nTa stranka je upitala da li to znači da će sutra pravo na život u Bačkoj Palanci imati samo članovi Pokreta socijalista.\n“Svi ostali građani nemaju čemu da se nadaju, osim da se ohrabre i sami izbore za vladavinu prava. Sudeći po poslednjim dešavanjima, ovo će nam proleće dati možda i poslednju priliku da pokažemo da li smo ljudi ili tek beslovesne sluge režima”, piše u saopštenju.\nSvi ovi koji su momentalno na vlasti imaju problem a največi SNS i SPS nigde sami ne smeju na izbore a uporno pričaju o njihovoj snazi , definitivno narod treba masovno da izađe i porazi ovu razularenu bandu …


SJEDINJENE DRŽAVE I VELIKA BRITANIJA PODRŽALE PRESUDU CRNOGORSKOG SUDA! Mandić: Pozivamo Vučića i Dodika da prekinu komunikaciju sa Đukanovićem, ne pristajemo na hapšenje, spremni smo da položimo glave! - GlobalCir\nJedan od lidera Demokratskog fronta Andrija Mandić, koji je zajedno sa kolegom Milanom Kneževićem danas osuđen na pet godina zatvora za pokušaj terorizma na dan parlamentarnih izbora 2016. godine, kazao je da je očekivao ovakvu presudu, ali jasno poručuje – na hapšenje ne pristaje.\n“Glavu gore. Sve što se danas desilo mi smo najavljivali narednih dana. Samo je došlo do jedne male izmjere. Braća Đukanović su htjela danas da nas uhapse. Oni više nisu naši politički protivnici, oni su naši krvnici”, kazao je Mandić.\n“Želim da svim pristalicama kažem da ćemo izdržati i boriti se i da imamo konkretne namjere i planove. Mi smo spremni da se u odnosu na krvnike odnosimo onako kako su se odnosili naši preci. Spremni smo da se borimo, da položimo glave u toj borbi. Mogu oni da iznenade i mene i Kneževića, da nas ubiju, uhapse…Mi ne prihvatamo nikakva hapšenja, ne pomjeramo se ni za milimetar”, poručio je Mandić.\nNa pitanje koji su im naredni planovi, Mandić je kazao da su imali razrađen model djelovanja u slučaju da danas budu uhapšeni, ali pošto nisu, dalje pravne korake će preuzeti njihovi advokati, a rukovodstvo ovog političkog saveza će o cijelom slučaju raspravljati večeras na sastanku.\n“Javljali su nam se dobrovoljci koji su kazali da su spremni svašta da urade za nas. Ja sam im zahvalio i kazao da ne treba ništa. Mi imamo razrađene planove. Znamo da je ovo politička borba i svi moramo biti svjesni posljedica koje dolaze”, istakao je Mandić.\nOn je pozvao Vladu Srbije i predsjednika Aleksandra Vučića da prekine komunikaciju sa predsjednikom Milom Đukanovićem.\n“Očekujemo to i od Milorada Dodika jer je Ðukanović krvnik srpskog naroda. Očekujemo od naših sunarodnika i srpskih političara solidarnost”, kazao je Mandić.\nKnežević je ponovio da se presuda odavno nalazila u fioci, a ukoliko se bilo šta desi njemu, Mandiću ili njihovim porodicama, glavni krivac za to će biti Đukanović.\n“Presudu je mogao i da pročita Saša Sinđelić i Paja Velimirović umjesto Suzane Mugoše. Ono danas što je saopšteno u Višem sudu, u stvari je saopšteno u Dobroti. Što se tiče Mandiča i mene mogu da ubace u onu mašinu kojom je Duško Knežević prao veš Mila Đukanovića na egzotičnim lokacijama”, kazao je Knežević, dodajući da, iako je presuda čitana šest sati, dokazi za nju ne postoje.\nOn očekuje od šefa srpske diplomatije Ivice Dačića, “kad završi koncert u Budvi”, da saopšti da li je ovo presuda kompletnom srpskom narodu u Crnoj Gori.\n“Sljedeći put kad dođe u Crnu Goru neka pjeva Ivanova korita”, poručio je Knežević.\nPrema riječima lidera PzP-a Nebojše Medojevića, današnjom presudom je udareno na temelje stabilnosti Crne Gore.\n“Da je ovo bio krivično-pravni postupak u pravom smislu te riječi, onda bih i ja morao biti osuđen minimum na pet godina, jer sam mnogo više bio u komunikaciji sa Aronom Šavivom, ali zbog toga što sam ja Crnogorac i pristalica NATO-a, ja sam vrlo tempirano izostavljen iz procesa. Ova presuda može da izazove etničke sukobe. Onaj ko želi mir i stabilnost mora da osudi ovu presudu”, poručio je Medojević.\nPodgorički Viši sud proglasio je krivim sve optužene za pokušaj terorizma i državnog udara na dan izbora 2016. godine.\nPodrška ambasada sudu\nAmbasade SAD-a i Velike Britanije pozdravile su presudu optuženima u slučaju “Državni udar”, koju je danas izrekao Viši sud u Podgorici.\nIz Ambasade SAD je poručeno da je ova presuda od historijskog značaja za vladavinu prava u Crnoj Gori.\n“Sud je proglasio 14 ljudi krivima za neuspjeli državni udar, uključujući i dva zvaničnika ruskog GRU-a. Transparentno i otvoreno suđenje je bitan korak napred za vladavinu prava koje šalje snažnu poruku o nedopustljivosti pokušaja da se podrije demokratija”, navedeno je na zvaničnom tviteru američke ambasade.\nMinistar spoljnih poslova Velike Britanije Džeremi Hant rekao je da je presuda dvojici ruskih obaveštajnih oficira, zbog neuspjelog pokušaja državnog udara u Crnoj Gori, još jedan primjer nečuvenih pokušaja Rusije da naruši evropsku demokratiju.\n“Rusija je velika zemlja i mora postojati bolji put od ovog”, naveo je Hant, a na svom tviteru, prenijela je Ambasada Velike Britanije u Crnoj Gori.\nDA LI ĆE TRAMP UKROTITI AZIJSKOG ZMAJA?! Najniži deficit SAD-a u trgovini sa Kinom u posljednjih pet godina


Stanje dečaka koji je prvi zaražen Hepatitisom u Srbiji | Dete | Zdravlje deteta\nSTANJE DEČAKA (9) ZA KOG SE SUMNJA DA JE PRVI OBOLEO OD MISTERIOZNOG HEPATITISA U SRBIJI: Jetra je loše, lekari brinu 0 Podeli PODELI TWEET POŠALJI E-MAIL\n06.05.2022. / 11:50\nAutor Radmila Ilić 06.05.2022. / 11:50\nEvo šta se dešava sa dečakom za kog se sumnja da je prvi zarežani misterioznim hepatitisom u Srbiji.\nDečak star devet godina, zadržan je na Institutu za majku i dete "Dr Vukan Čupić" u Beogradu, zbog sumnje da je prvi slučaj misterioznog hepatitisa koji se već neko vreme javlja kod dece u Evropi.\nDečak se oseća dobro, ali je njegova jetra u teškom stanju, zbog čega će ostati u bolnici na posmatranjima. Lekari su sigurni da je u pitanju neka vrsta Hepatitisa, ali su zabrinuti ukoliko je u pitanju nova vrsta koja se pojavila, jer protokol o lečenju još ne postoji.\n"Kod nas na odeljenju leži pacijent, dečak koji ima devet godina, sa simptomima koji ukazuju na novi tip hepatitisa. Međutim, ne možemo još da potvrdimo da se radi o novoj bolesti jer nam nedostaju pojedine analize, zato i dalje kažem da samo postoji sumnja, dok god ne završimo sa ispitivanjima. Ovo je nova bolest u svetu i kod nas, tako da moramo biti veoma pažljivi. Dečak je klinički u dobrom stanju, ali je žut. Ne žali se na bolove, ali je njegova jetra u teškom i lošem stanju i zabrinjava nas to što se kod 10 odsto malih pacijenata jetra ne oporavi", kaže dr Dragan Prokić, pedijatar i gastroenterohepatolog, načelnik Odeljenja za ispitivanje i lečenje bolesti organa za varenje u Institutu za majku i dete.\nRoditelji dečaka su primetili da mu je koža požutela, i zbog toga su ga doveli na pregled. On nije životno ugrožen, ali spada u teškepacijente jer njegova jetra nije u stabilnom stanju.\n"Mislili smo da se radi možda o hepatitisu A, ali posle svih analiza i testova koje smo uradili, ispostavilo se da nije u pitanju ta dijagnoza. Inače, na svake tri do četiri godine imamo pacijenta sa hepatitisom, zapaljenjem jetre nepoznatog uzroka. Ono što je ovde najveći problem je što postoji šansa da se jetra ne vrati u normalno stanje i to moramo da pratimo. U slučaju da dođe do pogoršanja, ne isključuje se mogućnost potrebe za transplantacijom. Svakako ostaje na ispitivanju, a nove anlize pokazaće koja je dijagnoza i daćemo sve od sebe da izlečimo dete", naglašava dr Prokić.\nDevojčica čeka na pregled\nPedijatar doktor Saša Milićević, istakao je da naučnici još nisu sigurni šta je tačno uzročnik ovog hepatitisa. Sumnja se da je u pitanju mutacija adenovirusa, i da je veoma agresivan.\nAKO PRIMETITE SIMPTOME, ODMAH KOD LEKARA: Decu napada TUBERKULOZA, grip, korona, ali ova bolest ostavlja teške posledice\nhepatitis Srbija doktor


Festival Merlinka i u Novom Sadu – artkvart.rs\nFestival Merlinka i u Novom Sadu\nArtkvart — 27/05/2019 dodaj komentar\n31. maj – 2. jun, Muzej savremene umetnosti Vojvodine, Novi Sad\nMerlinka festival će po peti put gostovati u Muzeju savremene umetnosti Vojvodine u Novom Sadu od petka, 31. maja do nedelje, 2. juna. Za tri dana biće prikazano 12 filmova iz Austrije, Brazila, Bugarske, Izraela, Indije, SAD, Srbije i Španije. U pitanju su najbolji filmovi koji su nagrađeni na Merlinka festivalu.\nFestival u petak, 31. maja u 19 časova otvara dokumentarni video Želimira Žilnika „Među ljudima: Život i gluma“ koji prati glumce amatere koji su učestvovali kao protagonisti u Žilnikovim filmovima, kao što su Marble Ass, Stara škola kapitalizma, Tvrđava Evropa, Pioniri maleni…, Pirika na filmu, Rani radovi, Crni film, Sedam mađarskih bajki, Kenedi se ženi…\nNakon projekcije ovog filma biće prikazan kratki austrijski film Matijas u režiji Klare Štajn koji je dobio specijalnu nagradu na Merlinka festivalu u Beogradu, a prati mladog trans muškarca koji pokušava da uskladi svoj novi identitet u odnosu na njegovu devojku i posao.\nU 21 čas biće prikazan još jedan austrijski film. U pitanju je „Ja, životinja“ u režiji Katarine Mukštajn o kontradiktornim silama koje vode naše živote: želja, strast i razum. Film je premijerno prikazan na Berlinalu prošle godine, a u Cirihu je nagrađen kao najbolji igrani film sa nemačkog govornog područja.\nProgram u subotu, 1. juna počinje u 18 časova vođenjem kroz izložbu Nežne strategije otpora Roberta Sabo Benkea, poreklom iz Novog Kneževca, a koji je početkom devedesetih odabrao Budimpeštu kao bazu i scenu svoje umetničke prakse. Izložba predstavlja presek kroz njegov tridesetogodišnji rad i artikuliše se kroz tri tematske celine: The Place, The Self, The Other.\nU 19 časova biće prikazan američki dokumentarac Skoti i tajna istorija Holivuda u režiji Mata Tirnauera. U pitanju je portret neobuzdane holivudske legende Skotija Boversa, čiji memoari su zabeležili decenije koje je proveo ispunjavajući seksualne želje filmskim zvezdama.\nNakon projekcije ovog dokumentarca biće prikazani kratki filmovi „Sisak“ iz Indije u režiji Faraza Arifa Ansarija koji je osvoji NoizzMaker nagradu za filmsku hrabrost i „Zid“ iz Srbije u režiji Branislava Kostića koji je osvojio specijalnu nagradu na Merlinka festivalu u Beogradu.\nU 21 čast biće prikazan višestruko nagrađivani američki film „1985.“ u režiji Jena Tana koji je svoju premijeru imao na SXSW festivalu. Film prati mladića koji krije svoju seksualnu orijentaciju i koji se vraća u porodični dom za praznike kako bi nešto saopštio svojoj konzervativnoj porodici.\nProgram u nedelju, 2. juna počinje projekcijom brazilskog dokumentarca „Trenifeg“ u režiji Kika Goifmana i Klaudije Prisile, koji je dobio nagradu za najbolji dokumentarni film na Merlinka festivalu u Beogradu i na Berlinalu. Dokumentarni film koji prati MC Linn Da Quebrada, crnu trans ženu, izvođačicu i aktivistkinju koja živi u siromašnom delu Sao Paola. Njeni elektrizirajući nastupi (sa puno golotinje) se hrabro bore sa brazilskim hetero-normativnim mačizmom.\nIzmeđu projekcija biće prikazani nagrađivani kratki filmovi, bugarski „Brak“ u režiji Slave Dojčevske koji je dobio glavnu nagradu žirija Merlinka festivala u Beogradu, izraelski „Po dvoje od svake vrste“ koji je dobio nagradu za najbolji animirani film i „Najbolji momenat“ koji je dobio nagradu publike.\nU 21 čas biće prikazan brazilski film „Tvrdokorna farba“ u režiji Filipea Matzembahera i Marcija Reolona koji je dobio nagradu za najbolji igrani film na Merlinka festivalu u Beogradu i Tedi nagradu na Berlinalu. Radnja filma dešava se u brazilskom gradu Porto Alegre na jugoistoku zemlje i fokusira se na socijalno neprilagođenog mladića koji izlazi iz svoje ljušture samo tokom nastupa u čet rumovima kada se skida i maže svoje telo neonskim bojama.\nFestival je realizovan uz podršku Kancelarije za ljudska i manjinska prava Vlade Republike Srbije kao deo programa „Sprovođenje antidiskriminacionih politika u Republici Srbiji za 2019. godinu“ i Gradske uprave za kulturu Grada Novog Sada.\nMerlinka filmski festival Muzej savremene umetnosti Vojvodine Novi Sad queer


XVIII Kup grada – Trofej Beograda 2018 u badmintonu održan 15. i 16. septembra 2018. u Nacionalnom badminton centru na Adi Ciganliji okupivši preko 80 takmičara i takmičarki iz deset srpskih klubova\nBadminton savez Srbije | 17.09.2018.\nNacionalni badminton centar na Adi Ciganliji u subotu i nedelju, 15. i 16. septembra bio je domaćin, posle Prvenstva Srbije, najjačeg i najdugovečnijeg nacionalnog takmičenja, koje je okupilo preko 80 takmičara i takmičarki iz deset srpskih klubova. Kup grada – Trofej Beograda 2018 u badmintonu, koji je ove godine održan po 18. put uzastopno, objedinio je turnire A, B, C i juniorske kategorije. Posle sjajnog dvodnevnog programa prestižni trofeji su završili u rukama predstavnika čak osam klubova. A turnir obeležio je Luka Milić iz kruševačkih Zmajeva koji je osvojio titule u muškim parovima, u tandemu sa Nenadom Miloševićem iz BK Novi Sad, i u mešovitim parovima gde mu je partnerka bila klupska saigračica Nataša Pavlović. U ženskim parovima najsjajnije odličje prigrabile su članice BK Zmajevi – Sara Lončar i Marija Sudimac.\n“Zadovoljan sam svojim učinkom na Trofeju Beograda budući da sam osvojio titule u obe konkurencije u kojima sam učestovao. Odbranio sam prošlogodišnje zlato u muškom dublu, doduše sa drugim saigračem pošto sam lane u ovoj konkurenciji nastupio sa Andrijom Doderom, a ove sa Nenadom Miloševićem. U neizvesnom finalu pobedili smo Igora Bjelana i Dodera zahvaljujući većoj koncentraciji u trećem, odlučujućem, setu. Ništa lakše do titule nisam stigao ni u mešovitom dublu iako smo Nataša Palović i ja trijumfovali u ovoj konkurenciji bez izgubljenog seta. Na putu ka zlatu morali smo da pobedimo sjajne mikseve – prvo Andriju Dodera i Mariju Sudimac u grupi, a potom i talentovane Mihajla Tomića i Saru Lončar u finalu“, kazao je Luka Milić.\nDvojac BK Beograd, Đorđe Stepanović i Ivona Pavlović trijumfovali su u muškom, odnosno ženskom singlu B turnira, dok je Igor Kovač iz BK Banat bio bez premca u muškoj pojedinačnoj konkurenciji C turnira. Juniorski kup je iznedrio triling dvostrukih pobednika. Mihajlo Tomić iz BK Beograd je osvojio dve titule u uzrasnoj kategoriji do 17 godina – u muškom singlu i muškom dublu u paru sa Sergejom Lukićem iz BK Zmajevi. U istoj uzrasnoj kategoriji Minja Milovanović iz BK Ravens KG je pored trofeja u ženskom singlu izlila najsjajnije odličje i u ženskom dublu gde je nastupila sa Janom Nedeljković, takođe članicom kragujevačkog kluba. Treći “dabl-dabl“ učinak u duelu juniorskih kategorija delo je Lane Pavlović iz BK Zmajevi. Ona je trijumfovala u ženskom sinlgu uzrasne kategorije do 11 godina i u ženskom dublu uzrasne kategorije do 13 godina gde joj je partnerka bila Maša Aleksić iz BK Pančevo.\nNa Juniorskom kupu do najvišeg stepenika pobedničkog postolja stigli su i Aleksandar Jovičić iz BK Ravens KG u muškom singlu, odnosno Anđela Vitman iz BK Beograd u ženskom singlu uzrasne kategorije do 15 godina. Uglješa Mihajlović je bio najbolji u muškom singlu, Marija Samardžija iz BK Dinamo u ženskom singlu, a Vanja Kovač iz BK Banat i Petar Radonić iz BK Pančevo u muškom dublu kategorije U13, dok su Andreju Stoliću iz BK Zmajevi pripale najviše počasti u muškom singlu uzrasne kategorije do 11 godina. U revijalnoj kategoriji “Play for Fun“ za uzrast do 9 godina zlato je prigrabio Vasilije Janković iz BK Clear.\nOrganizator XVIII Kupa grada – Trofeja Beograda 2018 u badmintonu bili su Badminton savez Beograda i Badminton klub Beograd, a pokrovitelji Sekretarijat za sport i omladinu grada Beograda, Ministarstvo omladine i sporta Republike Srbije i Badminton savez Srbije. Svesrdnu pomoć pružili su Sportski savez Beograda, Javno preduzeće “Ada Ciganlija“, te kompanije “Yonex“, “Tin šped“, “Ledeni Kvas“, “Koka Plus“, “Integraltechnic“, “Boreas Travel“ i ''Eurobank''.\n“XVIII Kup grada – Trofej Beograda 2018 je još jednom pokazao da uz državno prvenstvo zasluženo nosi epitet najprestižnijeg takmičenja u Srbiji. Beograđani su imali priliku da na delu vide najbolje srpske badmintonce koji su nakon dugog pripremnog perioda tokom letnjih meseci pokazali da se nalaze u sjajnoj formi, a i podatak da su pehari za najbolje takmičare završili u rukama čak osam klubova, pokazuje koliko su svi igrači bili motivisani za nastup na ovom takmičenju. Veliku zahvalnost dugujemo Sekretarijatu za sport i omladinu grada Beograda, Ministarstvu omladine i sporta Republike Srbije, Badminton savezu Srbije kao i brojnim prijateljima koji su pružili podršku organizaciji ovog velikog događaja“, istakao je Miodrag Kaličanin, generalni sekretar Badminton saveza Beograda.\nMedalje su osvojili – A turnir – Muški parovi: 1. Luka Milić (BK Zmajevi, Kruševac) / Nenad Milošević (BK Novi Sad), Igor Bjelan (BK Novi Sad) / Andrija Doder (BK Beograd), 3. Sergej Lukić (BK Zmajevi, Kruševac) / Mihajlo Tomić (BK Beograd); Ženski parovi: 1. Sara Lončar / Marija Sudimac (BK Zmajevi, Kruševac), 2. Nina Bogdanović / Nataša Pavlović (BK Zmajevi, Kruševac), Sanja Perić / Anđela Vitman (BK Beograd); Mešoviti parovi: Luka Milić / Nataša Pavlović (BK Zmajevi, Kruševac), 2. Mihajlo Tomić (BK Beograd) / Sara Lončar (BK Zmajevi, Kruševac), 3. Andrija Doder (BK Beograd) / Marija Sudimac (BK Zmajevi, Kruševac); B turnir – Muškarci pojedinačno: Đorđe Stepanović (BK Beograd), 2. Zoran Stepanović (BK Beograd), 3. Nemanja Stanimirović (BK Zmajevi, Kruševac), Darko Carić (BK Banat, Zrenjanin); Žene pojedinačno: 1. Ivona Pavlović (BK Beograd), 2. Kristina Jovin (BK Helianthus, Novi Sad), 3. Tina Rakić (BK Clear, Beograd); C turnir – Muškarci pojedinačno: 1. Igor Kovač (BK Banat, Zrenjanin); 2. Sava Stepanović (BK Beograd), 3. Zoran Ješić (BK Beograd), Đorđe Koprivica (BK Novi Sad); Juniorski kup – Uzrast do 17 godina: Muškarci pojedinačno: 1. Mihajlo Tomić (BK Beograd), 2. Sergej Lukić (BK Zmajevi, Kruševac), 3. Sina Javidi (BK Beograd); Žene pojedinačno: 1. Minja Milovanović (BK Ravens KG, Kragujevac), 2. Anđela Vitman (BK Beograd), 3. Sanja Perić (BK Beograd), Jana Nedeljković (BK Ravens KG, Kragujevac); Muški parovi: 1. Sergej Lukić (BK Zmajevi, Kruševac) / Mihajlo Tomić (BK Beograd), 2. Aleksandar Jovičić (BK Ravens KG, Kragujevac) / Stefan Mijatović (BK Pančevo), 3. Vukašin Hinić / Sina Javidi (BK Beograd); Ženski parovi: 1. Minja Milovanović / Jana Nedeljković (BK Ravens KG, Kragujevac), 2. Marija Sudimac (BK Zmajevi, Kruševac) / Jovana Vučetić (BK Novi Sad), 3. Sanja Perić / Anđela Vitman (BK Beograd); Uzrast do 15 godina: Muškarci pojedinačno: 1. Aleksandar Jovičić (BK Ravens KG, Kragujevac), 2. Vanja Rašeta (BK Clear, Beograd), 3. Miloš Dmitrović (BK Clear, Beograd); Žene pojedinačno: 1. Anđela Vitman (BK Beograd), 2. Nina Bogdanović (BK Zmajevi, Kruševac), 3. Sanja Perić (BK Beograd); Uzrast do 13 godina: Muškarci pojedinačno: 1. Uglješa Mihajlović (BK Clear, Beograd), 2. Mihajilo Vig (BK Dinamo, Pančevo), 3. Vuk Dimitrijević (BK Fanatik, Vršac), Vanja Bokan (BK Dinamo, Pančevo); Žene pojedinačno: 1. Marija Samardžija (BK Dinamo, Pančevo), 2. Maša Aleksić (BK Pančevo), 3. Miona Filipović (BK Pančevo); Muški parovi: 1. Vanja Kovač (BK Banat, Zrenjanin) / Petar Radonić (BK Pančevo), 2. Vanja Bokan / Mihajilo Vig (BK Dinamo, Pančevo), 3. Danilo Janković / Vukašin Krneta (BK Clear, Beograd); Ženski parovi: 1. Maša Aleksić (BK Pančevo) / Lana Pavlović (BK Zmajevi, Kruševac), 2. Marija Samardžija / Katarina Vig (BK Dinamo, Pančevo), 3. Miona Filipović (BK Pančevo) / Čarna Mihajlović (BK Clear, Beograd); Uzrast do 11 godina: Muškarci pojedinačno: 1. Andrej Stolić (BK Zmajevi, Kruševac), 2. Danilo Janković (BK Clear, Beograd), 3. Mihajlo Simić (BK Zmajevi, Kruševac), Petar Smiljković (BK Zmajevi, Kruševac); Žene pojedinačno: 1. Lana Pavlović (BK Zmajevi, Kruševac), 2. Čarna Mihajlović (BK Clear, Beograd), Ana Dimitrijević (BK Fanatik, Vršac); Play for Fun: 1. Vasilije Janković (BK Clear, Beograd), 2. Stefan Rajilić (BK Fanatik, Vršac), 3. Mina Kovač (BK Banat Zrenjanin).


Toki Tori, recenzija ~ Igrorama\n14. velj 2010.\nToki Tori, recenzija\nObjavljeno 14.2.10, Autor: Nikola B, Komentari: 3\nNa PC platformi veoma je teško pronaći kvalitetnu logičku igru starog kova. Zapravo, teško je pronaći logičku igru uopšte. Ako se neka i pojavi tu i tamo, odmah možemo pretpostaviti da se radi o ostvarenju iza kojeg stoji više ljubavi i posvećenosti nego onog što se danas smatra neophodnim u industriji igara - finansijske podrške i jakog marketinga. Pre dve godine sve nas je prosto zatekao World of Goo - jedinstvena 2D igra sa svežom idejom i simpatičnom grafikom. Nakon nje dolazi tower defense strategija Plants VS Zombies, koja igrajućí na potpuno istu kartu - prijemčivu dvodimenzionalnu grafiku, jednostavnost u izvođenju i neusiljen humor - osvaja svet na prečac i ulazi u trku za najbolju igru godine sa "velikanima" poput DA:O ili MW2, na koje su njihovi izdavači potrošili milione dolara.\nSasvim je očigledno da su igrači gladni inteligentne zabave, one koja spaja vedar humor sa prijatnim vizuelnim identitetom, a vraća mehaniku u dobre stare dane kada nije bilo potrebno čitati desetine stranica uputstava da bi se igra započela. Upravo ovo shvatila je finska ekipa Two Tribes, i odlučila da svima nama koji se igramo na računaru napokon ponudi Toki Tori, sjajnu logičku igru koja je svoj put započela još davne 2001. godine na Game Boy Color konzoli. Razloga za strah nema, jer nije reč o prostom portu stare igre. Vredni Finci pripremili su nam pravi hit za 2010. godinu, tehnički utegnutu igru sa punom podrškom za miša i tastaturu, te široke HD rezolucije.\nToki Tori je simpatično žuto pile, koje je imalo sreću da se izleže iz jajeta pre svoje braće. Njih je, onako u ljusci, ukrao neki nevaljalac i odneo u nepoznatom pravcu. Na igraču je da, vodeći malog Tokija, prođe četiri izgledom potpuno različita sveta i usput sakupi sva zagubljena jaja u nevolji. Svaki svet sastoji se od dvanaest obaveznih nivoa prosečne težine, čijim prelaskom se otključava prolaz u sledeći. Pored njih, tu je i šest do dvanaest teških nivoa, koji nisu obavezni ali su veoma zanimljivi za igranje jer zahtevaju dodatno razmišljanje i "nadmudrivanje" same igre i elemenata okoline koja okružuje Tokija. Povrh svega, Two Tribes redovno svojim kupcima plasira besplatne bonus nivoe kroz Steam mrežu. Sve do sada rečeno ukazuje da se radi o običnoj platformi, ali način na koji Toki savladava šumske vodopade, ukleti zamak, lepljivu kanalizaciju i branu od mehurića nedvosmisleno pokazuje da se radi o punokrvnoj logičkoj igri koja će vas naterati da uključite vijuge.\nNaime, za prelazak svakog nivoa Toki mora da sakupi određen broj otetih jaja, ali da bi to učinio mora prvo da savlada prepreku u vidu okruženja i neprijatelja koji ga nastanjuju. Ovo se radi uz pomoć ograničenog broja specijalnih alatki koje, ako se primene na pravilnom mestu i u pravo vreme, otvaraju put do sve izgubljene braće a samim tim i do izlaza sa nivoa. Da to ne bude prelako, potrudili su se dizajneri pa iako početnih nekoliko staza deluje jednostavno, kasniji nivoi zahtevaju ne samo pravilno prepoznavanje problema i upotrebu pravih alatki, već i odličnu procenu vremena u trci sa neprijateljima, proces učenja na greškama, zaobilaženje pretpostavljenih pravila i razmišljanje "izvan kutije". Najbolji primer za ovo je povremena potreba da se InstantBlock postavi na sredinu između dva polja, da se zaleđeni neprijatelj iskoristi kao stepenica, ili da se određeni delovi staze namerno prelaze više puta uz uzimanje malih zalogaja koji ultimativno vode do prelaska cele deonice.\nAko se iz ovoga zaključuje da je upravljanje komplikovano, moramo naglasiti da to ni iz daleka nije slučaj. Igrač može da vodi Tokija pomoću tastature, miša ili gamepada, prosto ga usmeravajući strelicama i birajući određenu alatku iz liste ponuđenih kada poželi da je aktivira. Broj raspoloživih alata je uvek ograničen, ali dovoljan da se nivo uspešno pređe na najmanje jedan način uz samo malo razmišljanja i planiranja. Neke od najčešće korišćenih spravica omogućavaju postavljanje mostova preko kojih Toki može da pređe, zaleđivanje protivnika u ledenu kocku, teleportaciju na neko od dostupnih susednih polja, usisavanje puževa golaća, postavljanje zamke za duhove, te mehur od vazduha koji omogućava pilencetu da se kreće kroz vodu. Svaka od ovih akcija detaljno je animirana i prati je adekvatan zvučni efekat. Igra uspešno koristi dvodimenzionalnu ravan u svoju korist, pa često zna da zbuni igrača ostavljanjem dela nivoa van ekrana, te je uvek potrebno dobro pregledati celu stazu i ne zatrčavati se.\nGrafika je, kao što smo nagovestili na početku, simpatična i vedra, veselih boja i tečno animirana. Nivoi su detaljni, neprijatelji živahni i sa dosta izraza, a pozadine lepo obojene ali ne i preterano šarene, tako da ne skreću pažnju sa akcije na ekranu. Na različitim svetovima koje je potrebno preći, pored okoline i neprijatelja, drugačije su "upakovana" i jaja koja je potrebno sakupiti, pa se vidi da su autori mislili na svaki detalj. Pozadinska muzika je živahna i lako ulazi u glavu, a zvučni efekti prijatni i u potpunosti uspevaju u podizanju atmosfere.\nToki Tori je igra u koju smo se već na prvi pogled zaljubili, i svakako bi je preporučili svima koji vole logičke igre i imaju živaca da malo razmišljaju i planiraju, a ne samo da trče i pucaju. Reč je o zaista kvalitetnoj igri koja će lako zadovoljiti i decu i odrasle, ali i naterati sve da se dobro pomuče kako bi prešli najteže nivoe i otključali sva dostignuća na svom Steam profilu.\nKategorija: 2010, Logika, Recenzija, Walker\nD. 06. 03. 2010. 03:08\ndekip 12. 03. 2010. 22:16\nТек сада сам се докопао свог "поклона", и прилично сам се обрадовао. Прилично подсећа на старе игре, само тадашња графика није била ни близу ове.\nOgisha 14. 08. 2010. 10:37\nDobra logička igra za razvijanje vijuga. Nivoi su lepo osmišljeni, grafika dobra... Preporuka :)


Faktor | Mašić: Hoće li se uz račun za struju Elektroprivrede HZHB naplaćivati taksa za privatnu TV?\nMašić: Hoće li se uz račun za struju Elektroprivrede HZHB naplaćivati taksa za privatnu TV?\n05.07.2021. / 12:07\nZastupnik Damir Mašić u Zastupničkom domu Parlamenta FBiH na današnjoj sjednici u Sarajevu se osvrnuo na informacije u javnosti da bi se uz račune električne energije Elektroprivrede HZHB jedna KM mogla izdvajati za privatnu televiziju (tzv. Herceg-Bosna).\n- Pitanje upućujem premijeru Fadilu Novaliću i resornom ministru za energetiku, industriju i rudarstvo Nerminu Džindiću. Da li je Vlada Federacije BiH dala bilo koju vrstu saglasnosti, da li je donijela bilo koju vrstu odluke, postoji li bilo koji akt, u vezi s odlukom javnog preduzeća Elektroprivreda HZHB koje je, napominjem, u 90-postotnom vlasništvu Federacije BiH, a za odluku koju je donijela i navodno potpisala ugovor za finansiranje, odnosno, naplatu takozvane RTV dobrovoljne takse putem računa za električnu energiju za televiziju (tzv. RTV Herceg-Bosna) koja je, objektivno, privatna i koja nema karakter, niti ima element javnog interesa - pitao je Mašić i dodao:\n- Mi već imamo sistem naplate RTV takse za Javni servis i javni sistem RTVBiH, kao i entitetskih televizija, koji se također naplaćuje putem računa za električnu energiju Elektroprivrede BiH i Elektroprivrede HZHB. Zaista, ovo je jedan presedan čime praktično otvaramo pandorinu kutiju da se bilo koja privatna televizijska stanica u BiH obrati, danas Elektroprivreda, sutra BH Telecom, da potpiše sutra s njima ugovor za finansiranje. Tražim hitne odgovore da li je to urađeno, ako jeste, šta su argumenti, a ako nije, šta će uraditi da spriječe zloupotrebe.\nDamir MašićRTV taksaZastupnički dom FBiH\nKaže, i nju su birali građani\nZastupnica Zubić hoće penziju, otpremninu i plaću u Parlamentu FBiH, pa objašnjava: Što bih ja bila drugačija...\nKratina: Žrtve u FBiH teško se odlučuju da prijave nasilje u porodici jer se plaše da neće biti zaštićene\nZildžić: Gradsko vijeće Tuzla grubo krši Izborni zakon BiH na štetu SDA


Internet bruji o novom proizvodu Kylie Jenner, evo i zašto! - Super Teen\nInternet bruji o novom proizvodu Kylie Jenner, evo i zašto!\nHome/Zvezde/Internet bruji o novom proizvodu Kylie Jenner, evo i zašto!\nKylie Jenner je verovatno najbogatija osoba za koju ste ikad čuli, jer je za svoje 23 godine zaradila više novca nego što većina ljudi zaradi za ceo svoj život! Ona ne mora da brine koliko novca troši, jer ga ima na pretek, pa joj cifra koju potroši na ulepšavanje, putovanja, kuće i slično nije baš bitna. Ona je već nekoliko godina u beauty industriji, ima svoje brendove Kylie Cosmetics i Kylie Skin, koji su veoma uspešni. Iako niko ne bi očekivao da Kylie želi da zaradi na užasnoj pandemiju korona virusa, ona radi upravo to! Pre par dana je na svojim društvenim mrežama najavila svoj novi proizvod brenda Kylie Skin, i to sredstvo za dezinfekciju ruku! Internet zajednica je izuzetno ljuta na Kylie, jer ne shvataju čemu to, a pored toga – sredstvo je izuzetno skupo!\nSredstvo za dezinfekciju ima 60ml, a košta skupih 7 dolara, što je oko 6 eura za toliku bočicu! Sredstvo sadrži 80% alkohola, i upakovano je u, kako mnogi kažu, preslatku Kylie Skin bočicu roze boje. I sve ovo je bilo dovoljno da se interent zapali od komentara. Naime, ljudi na Twitteru već uveliko komentarišu ovaj očajnički potez Kylie i njene kompanije, rečima: „Nemoj mi reći da Kylie Jenner prodaje sredstvo za dezinfekciju i to u sred pandemije.“\nIpak, i u ovome ima nešto dobro – izgleda da je Kylie donirala mnogo demo verzija svog sredstva brojnim bolnicama i medicinskim radnicima, što ljudi posebno pohvaljuju. Da li mislite da je Kylie uradila dobru stvar pustivši u prodaju svoja sredstva za dezinfekciju?\nNOT KYLIE JENNER SELLING OVERPRICED HAND SANITIZER IN A PANDEMIC MA’AM I-\n2021-01-13T22:36:56+01:0013 januara, 2021|Zvezde|0 Comments